BKD หงอย ต้นทุนตกแต่งภายในพุ่ง ทำกำไร Q2 ลดฮวบ 56%
BKD หงอย ต้นทุนตกแต่งภายในพุ่ง ทำกำไร Q2 ลดฮวบ 56% เหลือ 28.16 ลบ. จากปีก่อน 63.69 ลบ. ขณะที่ 6 เดือนแรกกำไรลดลง 42% อยู่ที่ 44.76 ลบ. จากปีก่อน 76.77 ลบ.
10 ส.ค. 2559

บริษัท บางกอก เดค-คอน จำกัด (มหาชน) หรือ BKD รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 28.16 ล้านบาท หรือมีกำไรสุทธิ 0.03 บาทต่อหุ้น ลดลง 56% จากช่วงเดียวกันของปีก่อนที่มีกำไรสุทธิ 63.69 ล้านบาท หรือมีกำไรสุทธิ 0.07 บาทต่อหุ้น
โดยผลการดำเนินงานในไตรมาสดังกล่าวที่ลดลง ซึ่งสาเหตุหลักมาจากต้นทุนในการตกแต่งภายในที่เพิ่มขึ้นจากช่วงเดียวกันของปีก่อน
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 44.76 ล้านบาท หรือ 0.05 บาทต่อหุ้น ลดลง 42% จากช่วงเดียวกันของปีก่อนที่มีกำไรสุทธิ 76.77 ล้านบาท หรือ 0.08 บาทต่อหุ้น